CELEX: 62014TN0269
Language: da
Date: 2014-04-28 00:00:00
Title: Sag T-269/14: Sag anlagt den 28. april 2014 — City Index mod KHIM — Citigroup og Citibank (CITY INDEX)

4.8.2014   
            
            
               DA
            
            
               Den Europæiske Unions Tidende
            
            
               C 253/32
            
         Sag anlagt den 28. april 2014 — City Index mod KHIM — Citigroup og Citibank (CITY INDEX)
   (Sag T-269/14)
   2014/C 253/47
   Stævningen er affattet på engelsk
   
      Parter
   
   
      Sagsøger: City Index Ltd (London, Det Forenede Kongerige) (ved barrister B. Brandreth)
   
      Sagsøgt: Kontoret for Harmonisering i det Indre Marked (Varemærker og Design)
   
      De andre parter i sagen for appelkammeret: Citigroup, Inc. og Citibank, NA (New York, USA)
   
      Sagsøgerens påstande
   
   
               —
            
            
               Afgørelse truffet den 19. februar 2014 af Andet Appelkammer ved Kontoret for Harmonisering i det Indre Marked (Varemærker og Design) (sag R 172/2013-2), hvorved indsigelsen med hensyn til varer og tjenesteydelser i klasse 9, 16 og 36 blev taget til følge, annulleres delvist.
            
         
               —
            
            
               Harmoniseringskontoret tilpligtes at betale sagsøgeren de omkostninger, der er opstået i forbindelse med sagen for appelkammeret og for Retten.
            
         
      Søgsmålsgrunde og væsentligste argumenter
   
   
      Ansøger om EF-varemærket: City Index Ltd
   
      Det omhandlede EF-varemærke: Ordmærket »CITY INDEX« for varer og tjenesteydelser i kasse 9, 16, 36 og 41 — EF-varemærkeansøgning nr. 7 458 094
   
      Indehavere af de i indsigelsessagen påberåbte varemærker eller tegn: Citigroup, Inc. og Citibank, NA
   
      De i indsigelsessagen påberåbte varemærker eller tegn: Et figurmærke, der indeholder ordbestanddelen »citi« for varer og tjenesteydelser i klasse 9, 16, 36 og 42, EF-figurmærkerne og de nationale figurmærker, der indeholder ordbestanddelene »citifinancial« og »citibank« samt EF-ordmærkerne og de nationale ordmærker »CITICAPITAL«, »CITIMONEY«, »CITIFINANCIAL«, »CITI«, »CITIBOND«, »CITICONNECT«, »CITIBANK« og »CITICARD«
   
      Indsigelsesafdelingens afgørelse: Indsigelsen forkastet
   
      Appelkammerets afgørelse: Indsigelsesafdelingens afgørelse blev delvist ophævet og der blev givet delvist afslag på EF-varemærkeansøgningen
   
      Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009.